Folketing
2005-05-19

Jeg vil starte med at erklære mig enig med hr. Ole Stavad i, at vi har en fælles opgave i at værne om det lokale demokrati. Jeg er også enig i, at det slet ikke er sikkert, at der er behov for lovgivning på det her felt, men det er klart et felt, som vi fra konservativ side meget gerne vil medvirke til at drøfte, fordi vi synes, det er væsentligt. Jeg kunne jo også tage udgangspunkt i min egen kommune. Nu spurgte jeg, om rådhuset lå i midten. Der er det i hvert fald sådan, at rådhuset i Køge Kommune jo ligger ude ved kysten, og det er klart, at hele den øvrige kommune får længst muligt til rådhuset, ikke kun i fysisk forstand, men måske også lidt i overført forstand, og der kan altså være behov for at skabe nogle gode bastioner i baglandet, sådan at alle føler, at de er med i en og samme enhed. Men vi Konservative vil afvise det her forslag fra Enhedslisten.